ՏԵՂԵԿԱՆՔ-ՀԻՄՆԱՎՈՐՈՒՄ

1. Դավիթ Զավենի Մարկոսյանը և Արման Աշոտի Աթանեսյանը Հայաստանի Հանրապետության կառավարության 2018 թվականի ապրիլի 12-ի N 451-Ն որոշմամբ սահմանված կարգով դիմել են ՀՀ Կրթության և գիտության նախարարություն՝ պարտադիր զինվորական ծառայության զորակոչից տարկետում ստանալու նպատակով: ՀՀ ԿԳ նախարարության եզրակացություն տվող հանձնաժողովի կողմից ուսումնասիրվել և գնահատվել են Դ. Մարկոսյանի կրթության և գիտության բնագավառում նշանակալի նվաճումներն ու տրվել դրական եզրակացություն:

Հիմք ընդունելով եզրակացությունը <<Կրթության և գիտության բնագավառում նշանակալի նվաճումներ ունեցող շարքային կազմի պարտադիր զինվորական ծառայության 2019 թվականի ամառային զորակոչից տարկետում տալու մասին>> ՀՀ կառավարության որոշման նախագիծը ներկայացվել է ՀՀ պաշտպանության նախարարություն՝ քննարկման: Թյուրիմացաբար ՀՀ պաշտպանության նախարարության կողմից Դ. Մարկոսյանի տարկետման հիմքերի վերաբերյալ տրվել է այլ կարծք, որի արդյունքում վերջինիս անունը հանվել է շրջանառվող նախագծից:

ՀՀ պաշտպանության նախարարության 2019-07-26 ՊՆ/510/1322-2019 գրությամբ Դ. Մարկոսյանի կարգավիճակի վերաբերյալ տարածքային զինվորական կոմիսարիատից կատարված լրացուցիչ ճշտման արդյունքում պարզվել է, որ նախկինում նրա տարկետումը ձևակերպված է եղել ուսումը շարունակելու կապակցությամբ` մինչև 2020թ. ամառային զորակոչը, սակայն Դ. Մարկոսյանի կողմից ներկայացվել է ուսումնական հաստատության տեղեկանքը` ուսումնառությունը 2019/2020 ուսումնական տարում ավարտած լինելու մասին:

Նկատի ունենալով վերոգրյալը, ՀՀ պաշտպանության նախարարությունը Դ. Մարկոսյանին կրթության և գիտության բնագավառում նշանակալի նվաճումների համար շարքային կազմի պարտադիր զինվորական ծառայության 2019 թվականի ամառային զորակոչից մինչև ուսումնառության ավարտը՝ 2021թ. ամառային զորակոչը, տարկետում տալու հետ կապված առարկություններ չունի:

Իսկ Ա. Աթանեսյանի կողմից ներկայացված փաստաթղթերը անհրաժեշտություն են ունեցել համալրման, ուստի դիմորդին հնարավորություն է ընձեռվել ներկայացնելու լրացուցիչ փաստաթղթեր: Սահմանված փաստաթղթերը համալրելու արդյունքում ՀՀ ԿԳ նախարարության եզրակացություն տվող հանձնաժողովի կողմից ուսումնասիրվել և գնահատվել են Արման Աթանեսյանի կրթության և գիտության բնագավառում նշանակալի նվաճումներն ու տրվել դրական եզրակացություն:

Հիմք ընդունելով եզրակացությունը Արման Աթանեսյանին պարտադիր զինվորական ծառայության զորակոչից տարկետում տալու մասին ՀՀ կառավարության որոշման նախագիծը ներկայացվել է ՀՀ պաշատպանության նախարարություն, որի վերաբերյալ որևէ առարկաություն չի ներկայացվել: Ի լրումն ՀՀ ԿԳՄՍ նախարարության 2019-07-20 հ.01/10/14195-19 գրության՝ սույն թվականի հուլիսի 24-ին <<Կրթության և գիտության բնագավառում նշանակալի նվաճումներ ունեցող Արման Աթանեսյանին շարքային կազմի պարտադիր զինվորական ծառայության 2019 թվականի ամառային զորակոչից տարկետում տալու մասին>> ՀՀ կառավարության որոշման նախագծի լրամշակված տարբերակը ներկայավել ՀՀ կառավարության քննարկմանը:

ԱՄՓՈՓԱԹԵՐԹ

ԿՐԹՈՒԹՅԱՆ ԵՎ ԳԻՏՈՒԹՅԱՆ ԲՆԱԳԱՎԱՌՈՒՄ ՆՇԱՆԱԿԱԼԻ ՆՎԱՃՈՒՄՆԵՐ ՈՒՆԵՑՈՂ ԴԱՎԻԹ ՄԱՐԿՈՍՅԱՆԻՆ ԵՎ ԱՐՄԱՆ ԱԹԱՆԵՍՅՆԱԻՆ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ 2019 ԹՎԱԿԱՆԻ ԱՄԱՌԱՅԻՆ ԶՈՐԱԿՈՉԻՑ ՏԱՐԿԵՏՈՒՄ ՏԱԼՈՒ ՄԱՍԻՆ ՀՀ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅԱՆ ԿՈՂՄԻՑ ԿՈՂՄԻՑ ԱՐՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |  |  |  |
| --- | --- | --- | --- | --- |
|  | **Առարկության, առաջարկությանհեղինակը** | **Առարկության, առաջարկության բովանդակությունը** | **Կատարված փոփոխություն** |  |
|  | Պաշտպանության նախարարություն | **1. Ի լրումն 2019 թվականի հուլիսի 7-ի Ձեր N 01/10/13811-19 գրությամբ ներկայացված ՀՀ կառավարության որոշման նախագծի վերաբերյալ ՀՀ պաշտպանության նախարարության 2019 թվականի հուլիսի 11-ի N ՊՆ/510/1184-19 պատասխան գրության հայտնում եմ, որ պատասխան գրության 2-րդ կետում նշված *Դավիթ Զավենի Մարկոսյանի* (ծնվ. 31.10.1997թ. բնակության վայրը՝ Կոտայքի մարզ, գյուղ Գառնի 2-րդ թաղ., 8-րդ փող., տուն 9, ՀԱԱՀ, Կառավարության 12.04.2018թ. N 451-Ն որոշման հավելվածի 8-րդ կետ) կարգավիճակի վերաբերյալ տարածքային զինվորական կոմիսարիատից կատարված լրացուցիչ ճշտման արդյունքում պարզվել է, որ Դ. Մարկոսյանին նախկինում ձևակերպված է եղել տարկետում ուսումը շարունակելու կապակցությամբ` մինչև 2020թ.ամառային զորակոչը, սակայն Դ. Մարկոսյանի կողմից ներկայացվել է ուսումնական հաստատության տեղեկանքը` ուսումնառությունը 2019/2020 ուսումնական տարում ավարտած լինելու մասին:  Նկատի ունենալով վերոգրյալը, հայտնում եմ, որ Դ. Մարկոսյանին կրթության և գիտության բնագավառում նշանակալի նվաճումների համար շարքային կազմի պարտադիր զինվորական ծառայության 2019 թվականի ամառային զորակոչից մինչև ուսումնառության ավարտը՝ 2021թ. ամառային զորակոչը տարկետում տալու հետ կապված առարկություններ չունենք և առաջարկում ենք ՀՀ վարչապետի աշխատակազմ ներկայացնել Դավիթ Մարկոսյանին տարկետում տալու մասին ՀՀ կառավարության համապատասխան որոշման նախագիծ:**  **2. 2019 թվականի հուլիսի 19-ի Ձեր N 01/10/13988-19 գրությամբ ներկայացված «*Արման Աթանեսյանին* պարտադիր զինվորական ծառայության զորակոչից տարկետում տալու մասին» Կառավարության որոշման նախագծի քննարկման արդյունքներով ունենք հետևյալ առաջարկությունները.  1. նախագծի վերնագիրը շարադրել հետևյալ խմբագրությամբ.   «Կրթության և գիտության բնագավառում նշանակալի նվաճումներ ունեցող Արման Աթանեսյանին շարքային կազմի պարտադիր զինվորական ծառայության 2019 թվականի ամառային զորակոչից տարկետում տալու մասին»,   2. նախագծի նախաբանում հղումը կատարել Կառավարության 12.04.2018թ. N 451-Ն որոշման համապատասխան կետերին (ենթակետերին)` հիմք ընդունելով «Նորմատիվ իրավական ակտերի մասին» օրենքի 2-րդ և 17-րդ հոդվածների պահանջները,   3. նախագծի տեքստում «Արման» բառից առաջ լրացնել «1. Շարքային կազմի պարտադիր զինվորական ծառայության 2019 թվականի ամառային զորակոչից տարկետում տալ կրթության և գիտության բնագավառում նշանակալի նվաճում ունեցող և ասպիրանտուրայի կրթական ծրագրով սովորող (դիմորդ) հանդիսացող» բառերը,   4. նախագիծը լրացնել 2-րդ կետով` հետևյալ բովանդակությամբ.   «2. Սահմանել, որ սույն որոշման 1-ին կետով Արման Աթանեսյանին տրված տարկետումը ուժի մեջ է մտնում մինչև 2019 թվականի հուլիսի 29-ը ներառյալ իր զինվորական հաշվառման վայրի զինվորական կոմիսարիատ ներկայացված ասպիրանտուրայի կրթական ծրագրով ուսումնառության ընդունվելու (հրամանագրվելու) վերաբերյալ ուսումնական հաստատության կողմից տրված տեղեկանքի հիման վրա: Եթե մինչև 2019 թվականի հուլիսի 29-ը ներառյալ Արման Աթանեսյանը իր զինվորական հաշվառման վայրի զինվորական կոմիսարիատ չի ներկայացնում ասպիրանտուրայի կրթական ծրագրով ուսումնառության ընդունվելու (հրամանագրվելու) վերաբերյալ ուսումնական հաստատության կողմից տրված տեղեկանքը, ապա նա համարվում է սույն որոշման համաձայն տարկետման իրավունք չունեցող և ենթակա է պարտադիր զինվորական ծառայության` հայտարարված 2019 թվականի ամառային զորակոչի ընթացքում:»:** | Առաջարկությունն ընդունված է:  Առաջարկությունն ընդունված է: |  |